НА Удзелаўскі выбарчы ўчастак № 16, які знаходзіцца ў будынку сельсавета, 13 лютага з самай раніцы пайшлі людзі, каб аддаць свой голас за кандыдатаў у дэпутаты. Іх тут шмат. Вольга Гінько, дырэктар Празароцкай сярэдняй школы, балаціруецца ў аблсавет. Начальнік райсельгасхарчу Іосіф Пачкоўскі і дырэктар мясцовага дома-інтэрната Клеапатра Супранёнак — у раённы, яшчэ шэсць чалавек — у сельсавет.